Steppemåke

Steppemåke (Ichthyaetus ichthyaetus) er en monotypisk art i måkefamilien (Laridae), der den inngår i slekten Ichthyaetus. Arten er observert i Norge, første gang da en årsunge ble ringmerket på Aker Brygge i Oslo mandag 18. august i 2014. Dagen etter ble en annen umerket fugl observert ved Vaterland. I ettertid er arten observert her nesten årlig, selv om den er sjelden.

 Biologi 
miniatyr|venstre|Hekkekoloni i Donaudeltaet, Ukraina
Steppemåka betydelig større enn hettemåka og måler 60–72 cm og veier 900–2 000 g, med et vingespenn på 155–170 cm. I hekkedrakt har fuglene ei karakteristisk svart hodehette og små hvite øyeflekker over og under øynene. Vingene er dessuten spissere enn hos andre store måkefugler. Ellers er fjærdrakten for det meste hvit med perlegrå overside.

Fuglen er trekkfugl og hekker på noen få svært små, spredte lokaliteter fra Svartehavet (Krim, Donaudeltaet) og østover til Balkhasjsjøen og flekkvis videre til det nordvestre Mongolia; også Tibet, samt i Nord-Kina (Gansu, Qinghai, Indre Mongolia). Fuglene overvintrer ved kysten av det østlige Middelhavet, Rødehavet, langs det sørlige Kaspihavet og nordover langs Indiahavet øst til Myanmar, sjelden også Thailand; også i det nordindiske lavlandet (Nord-India) og i det sør-sentrale Etiopia.

Habitatet finnes langs kysten og store elver. Den tiltrekkes av menneskeskapte matkilder som havner, fiskedammer og søppelfyllinger. Hekker i kolonier på golde øyer i ferske og saltholdige innsjøer og innlandshav i generelt tørre områder. Fuglene returnerer til koloniene tidlig i mars og legger fra tidlig i april.

 Referanser 
Burger, J., M. Gochfeld, E. de Juana, E. F. J. Garcia, and G. M. Kirwan (2020). Pallas's Gull (Ichthyaetus ichthyaetus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.gbhgul2.01

Magne Myklebust (2014) Steppemåke – ny art for Norge. Fuglekunnskap. BirdLife Norge, publ. 22.08.2014

 Eksterne lenker 


Kategori:Måker